कानपुर। गंगा को स्वच्छ और निर्मल बनाए रखने के लिए बुधवार को एसीएम की चार टीमों ने जाजमऊ स्थित 69 टेनरियों पर ताबड़तोड़ छापेमारी की। इस दौरान आठ टेनरियों में क्रोमियम युक्त पानी ट्रीटमेंट प्लांट में भेजकर सीधे सीवर लाइन में डालकर गंगा में गिराए जाने का मामला सामने आया। इन सभी टेनरी के पानी का सैंपल लेकर प्रदूषण नियंत्रण विभाग को जांच के लिए भेजा गया है। वहां से रिपोर्ट आने के बाद टेनरी को नोटिस देने और सीज करने की कार्रवाई होगी।